cyanic-selkie/wikianc huggingface dataset:
Kaupunki (kuntamuoto)
Kaupungit vuoteen 1959
Mainituista kolmesta kuntamuodosta kaupunki oli ollut olemassa jo satoja vuosia ennen yleisen kunnallishallinnon perustamista. Vuoden 1862 kunnallislailla (ruots. kommunalförordningar) Ruotsissa ja vuoden 1865 lailla kunnallishallinnosta maaseudulla Suomessa korvattiin vanhat, uskonnollisista ja maallisista tehtävistä huolehtineet pitäjät maalaiskunnilla.
Kaupungit perustettiin aiemmin hallitsijan päätöksellä. Suomen itsenäisyyden aikana kaupungit perustettiin asetuksella, jolla niille myönnettiin kaupunkioikeudet. Ennen vuotta 1960 perustetuilla Suomen kaupungeilla eli niin sanotuilla vanhoilla kaupungeilla oli paitsi erityisoikeuksia myös paljon erityisrasituksia.
Kaupungit vuodesta 1977
Vuoden 1977 alussa voimaan astui uusi kunnallislaki, jonka periaatteet ovat pääosin edelleen voimassa. Uudessa kunnallislaissa kaikkien kuntien asema on samanlainen, eikä erillisiä kuntamuotoja enää ole. Sen sijaan esimerkiksi rakennuslaissa oli vielä 1990-luvun lopulla voimassa eräitä säännöksiä, jotka koskivat vain kaupunkeja, eivät kuitenkaan niitä kaupunkeja, jotka eivät ennen vuotta 1977 olleet kaupunkeja tai kauppaloita.
Kaupunki muuttui vuoden 1977 kunnallislain myötä pelkäksi nimitykseksi, jolla ei ole juridista merkitystä. Kauppaloina olleita kuntia alettiin samalla nimittää kaupungeiksi. Myöhemmin monet muutkin kunnat on muutettu kaupungeiksi. Vielä 1980-luvulla kunnan oli nimityksen saadakseen täytettävä palvelutasoon liittyviä ehtoja. Nykyään mikä tahansa kunta voi halutessaan ryhtyä käyttämään kaupunkinimitystä itsestään. Kaupunkinimitys vaikuttaa kunnan nimen lisäksi eräisiin nimityksiin. Esimerkiksi X:n kaupungissa on kaupunginjohtaja, kaupunginvaltuusto ja kaupunginhallitus. Vastaavasti X:n kunnassa ovat kunnanjohtaja, kunnanvaltuusto ja kunnanhallitus.
Vaihtoehtona kaupunki-nimityksen säilyttämiselle oli harkittu sitä, että niissä kaupungeissa, jotka käsittävät maaseutuakin, kaupunki alkaisi merkitä pelkkää kaupunkitaajamaa, ei koko kuntaa.
Kuntaliitosten myötä monet aiemmat kaupungit ovat laajentuneet pinta-alaltaan huomattavasti, joten näihin kaupungeiksi itseään kuuluviin kuntiin kuuluu myös laajoja maaseutualueita. Esimerkiksi Rovaniemestä tuli vuoden 2006 alussa pinta-alaltaan "maapallon toiseksi suurin kaupunki", kun siihen liitettiin pinta-alaltaan Suomen suurimpiin kuntiin kuulunut Rovaniemen maalaiskunta. Osassa Suomen kaupungeista keskustaajamakaan ei vastaa yleistä suomalaista käsitystä kaupungista esim. keskieurooppalaisesta käsityksestä puhumattakaan.
Ruotsissa siirryttiin yhtenäiseen kuntamuotoon jo vuoden 1971 kuntauudistuksen yhteydessä. Ruotsissa kaikki kunnat ovat virallisesti kuntia, eikä virallisissa yhteyksissä puhuta kaupungeista lainkaan. Käytännössä kaupunkeina pidetään niitä taajamia, joilla oli ennen kuntauudistusta kaupunkioikeudet. Eräät kunnat ovat kuitenkin päättäneet käyttää kaupunkinimitystä silloin, kun sillä ei ole juridista merkitystä.
Helsingin evankelis-luterilainen hiippakunta
Suurin osa hiippakunnan seurakunnista on suomenkielisiä, ja Myrskylän ja Ruotsinpyhtään seurakunnat ovat kaksikielisiä, joissa suomi on enemmistökieli. Hiippakunta itse on kaksikielinen kirkon kielisäännösten mukaisesti 1. syyskuuta 2006 alkaen. Helsingin hiippakunnan nykyisenä piispana toimii Teemu Laajasalo.
Teemu Laajasalo totesi elokuussa 2020, että Helsingissä vihitään avioliittoon myös samaa sukupuolta olevat parit eikä näin toimineita pappeja rangaista.
Hiippakunnan seurakunnat
pienoiskuva|500x500px|Kartta Helsingin hiippakunnan rovasti- ja seurakunnista
Ystävyyshiippakunnat
Helsingin hiippakunnan ystävyyshiippakuntia ovat:
Klassiset alkuaineet
Monet vanhan ajan filosofisista näkemyksistä jäsensivät maailman rakennetta ja sen ilmiöitä klassisten alkuaineiden eli elementtien avulla. Kreikkalaisessa katsannossa näitä aineita oli neljä:
Platonin mukaan tämän jaon oli kehittänyt filosofi Empedokles.
Klassiset alkuaineet voidaan myös tulkita väärinymmäretyksi esitykseksi aineen olomuodoista: Maa=kiinteä aine, vesi=neste, ilma=kaasu, tuli=plasma.
Kiinalaiset elementit
Kiinassa katsottiin, että maailman lukemattomat asiat syntyivät qin (energian) kulkiessa viiden vaiheen, puun (ylöspäin), tulen (ulospäin säteilevä), maan (keräävä), metallin (sisäänpäin tiivistyvä, spiraalimainen) ja veden (laskeutuva) läpi.
Näitä vaiheita kutsutaan nimellä wǔxíng 五行. wǔ = viisi; xíng = kävellä, kulkea
Länsimaissa on vakiintunut sanan "elementti" käyttö niitä kuvaamaan, mutta on ymmärrettävä, että ne eivät ole kreikkalaisen filosofian mukaisia alkuaineita.
Kaikki maailman ilmiöt voi jakaa viiden elementin mukaan. Tavallisimmin käytettyjä vastaavuuksia ovat ilmansuunnat, värit, muodot ja vuodenajat:
Livojoki
Livojoki on noin 130 kilometrin mittainen Iijoen sivujoki. Se saa alkunsa varsin kirkasvetisenä tunnetusta Livojärvestä Posion eteläpuolelta ja laskee Iijokeen suunnilleen Pudasjärven kirkon seutuvilla, joen varrella on varsin vähän asutusta. Joki on lähes rakentamaton. Siinä on runsaasti koskipaikkoja ja siitä kalastetaan muun muassa harjusta ja taimenta.
Klassiset alkuaineet
Kiinalaiset elementit
Oppi liitettiin jin-jang-ajatteluun hyvin pian sen syntymisen jälkeen.
Livojoki
Aiheesta muualla
Livojoki
Kari Huhtamo
Kesällä 2010 Suomen tasavallan presidentin kesäasunnolla Naantalin Kultarannassa pidettiin Huhtamon laajin ulkonäyttely, joka käsitti kymmenen abstraktia teräsveistosta. Kyseessä oli myös ensimmäinen taidenäyttely Kultarannassa.
Huhtamo sai Lapin yliopiston taiteen kunniatohtorin arvon vuonna 2004.
Huhtamo kuoli 1. maaliskuuta 2023 pitkäaikaiseen sairauteen.
Roger McGuinn
Marraskuusta 1995 lähtien McGuinn on julkaissut kuukausittain uusia kappaleita nettisivuillaan.
Espanjan kirjallisuus
Espanjan kirjallisuuteen voidaan lukea millä tahansa Espanjan tai sen itsehallintoalueiden virallisella kielellä (esimerkiksi espanjan eli kastilian kieli, katalaani, galego, baskin kieli) kirjoitettu kirjallisuus. Espanjankielinen kirjallisuus taas eroaa Espanjan kirjallisuudesta sikäli, että espanjan kielellä julkaistaan kirjallisuutta myös useissa Latinalaisen Amerikan maissa.
Espanjan kirjallisuuteen kuuluvat muun muassa seuraavat alalajit:
Myös aragonian ja asturian kielillä on julkaistu jonkin verran kirjallisuutta.
Puoliksi kätketyt
Vastaanotto
Puoliksi kätketyt sai Ruotsissa ensiesityksen tammikuun alussa 2009. Sarja sai hyvät arvostelut ja paljon katsojia. Osarahoittajana oli Yleisradio, ja sarja esitettiin Yle FST -kanavalla vuoden 2009 syksyllä ja uusintana tammikuussa 2011.
Sarja palkittiin Ruotsin televisioalan Kristallen-palkinnolla.
Rauduskoivu
Kuvaus
Lehdet ovat ruodillisia, kaljuja ja laidoiltaan toissahaisia sekä lehtiasennoltaan kierteisiä. Raudus- ja hieskoivun erottaa kesäaikaan lehtien muodosta: rauduskoivun lehti on muodoltaan kolmiomainen tai vinoneliömäinen, kun taas hieskoivun lehti on pyöreämpi. Raudus- ja hieskoivua ei ole helppoa erottaa toisistaan, sillä hieskoivu on monimuotoinen. Kromosomitutkimus on osoittanut, että rauduskoivu on diploidi (2n=28), kun taas hieskoivu on tetraploidi (4n=56), jolloin risteytyminen ja hybridisoituminen on harvinaista.
Kukat sijaitsevat norkoissa; hedenorkot ovat pitkiä, harvoja ja roikkuvat alaspäin, eminorkot puolestaan lyhyitä, tiiviitä ja kasvavat pystyasennossa. Eminorkko kääntyy riippuvaksi kukinnan jälkeen. Hedelmä on pieni siipipalteinen pähkylä. Palteiden muodostamat lenninsiivet ovat kaksi kertaa pähkylän levyisiä.
Lisääntyminen
Rauduskoivu voi lisääntyä myös suvuttomasti vesoista, kun vanhan puun kannosta nousee uusia alkuja. Tämä on kuitenkin harvinaisempaa kuin hieskoivulla. Metsätaloudessa rauduskoivua lisätään sekä luontaisesti (jättämällä hakkuuaukeille siemenpuita ja muokkaamalla maa, jotta siemenet voivat itää) että tarhalla kasvatettuja taimia istuttamalla. Visakoivuja lisätään kloonaamalla vartetuista taimista.
Levinneisyys
Rauduskoivun luontainen levinneisyysalue on Euraasiassa. Etelässä raja kulkee Pyreneiden vuoristossa ja jatkuu Välimeren kautta Mustanmeren läpi Aasiaan. Pohjoisessa rauduskoivua esiintyy suunnilleen 70. leveyspiirille asti. Levinneisyysalueen itäraja vaihtelee eri lähteissä sen mukaan, miten aasialaiset koivut on luokiteltu eri lajeihin ja alalajeihin. Joidenkin mukaan levinneisyys päätyy Uralille, toisten mukaan jatkuu Kaukoitään saakka.
Rauduskoivu on tuotu Pohjois-Amerikkaan koristekasviksi. Yhdysvalloissa se on levinnyt paikoin luontoon, ja sen pelätään syrjäyttävän kotoperäisiä lajeja. Siksi se on luokiteltu haitalliseksi vieraslajiksi neljässä osavaltiossa.
Elinympäristö ja ekologia
Rauduskoivu menestyy parhaiten keski- ja runsasravinteisilla kasvupaikoilla. Metsätyyppiluokittelussa parhaita koivun kasvupaikkoja ovat lehdot sekä käenkaali-mustikka- ja mustikkatyypin maat. Toisin kuin hieskoivu, joka pärjää myös märillä turvemailla, rauduskoivu ei selviä vähähappisessa ympäristössä.
Koivu ja muut lajit
Koivun juuret ovat syvemmällä kuin männyn ja kuusen. Siksi samassa metsässä kasvavat lajit eivät niin paljoa kilpaile veden saannista. Koivun latvus on harva ja päästää runsaasti valoa metsänpohjaan. Siksi koivujen alla kasvaa monenlaisia heiniä, ruohovartisia kasveja ja varpuja. Aluskasvillisuus tarjoaa ravintoa hyönteisille, jotka puolestaan houkuttavat koivumetsään monenlaisia lintuja.
Koivu muodostaa sienijuuria useiden sienilajien kanssa. Tunnettuja ruokasieniä ovat kantarelli ja karvarousku, koivuhapero ja koivunpunikkitatti.
Tuholaiset ja taudit
Hirvi ja myyrät vaurioittavat nuoria koivuja. Hirvet voivat talvilaidunalueellaan tuhota nuoren koivikon kehityskelvottomaksi syömällä ja tallaamalla taimia. Tunturimittarin massaesiintymiset ovat tuhonneet paljon koivuja Lapissa. Ruskotäpläkärpänen aiheuttaa koivutukkiin laatuvikaa, sillä sen toukat syövät itsensä nuoren koivun latvaoksista juureen saakka, ja koivu kasvattaa syöntijälkeen ruskeaa solukkoa, mikä näkyy sahatavarassa. Monet sekoittavat sen visaan, jota se ei ole.
Koivunruoste ja koivunversolaikku ovat koivua eniten tuhoavat sienitaudit. Rauduskoivulla aiheuttaa tuulenpesiä tuulenpesäsieniin kuuluva Taphrina betulina. Pakurikääpä esiintyy erilaisilla lehtipuilla, Suomessa useimmin koivulla.
Käyttö
pienoiskuva|Koivuvaneria. pienoiskuva|Tuohiesineitä Kansallismuseossa. pienoiskuva|Vihtoja kuivumassa. Metsätalouden suhde koivuun on vaihdellut vuosikymmenestä toiseen. Koivu on aina ollut tärkeää polttopuuta ja vanerin raaka-ainetta, mutta 1960-luvulla sitä pidettiin havupuumetsissä lähes rikkaruohona. 1980-luvulla sen monipuolinen käyttö lisääntyi. Koivun kuitu on lyhyttä, ja sen sekoittaminen pitkäkuituiseen havuselluun parantaa paperin laatua. Puusepäntyössä koivu on suosittua huonekalujen raaka-ainetta, esimerkiksi Alvar Aalto on suunnitellut monia koivuhuonekaluja. Tummakuvioista visakoivua on käytetty sekä huonekaluihin että pienempiin käyttö- ja koriste-esineisiin.
Rauduskoivu ja hieskoivu ovat kasvutavaltaan varsin samanlaisia, mutta rauduskoivun rungon laatu on parempi ja puuaineksen tiheys suurempi. Kun rauduskoivu myös kasvaa nopeammin varsinkin ravinteikkailla mineraalimailla, metsätalous on keskittynyt juuri rauduskoivun lisäämiseen.
Koivu on tiheää puuainesta, joten sen lämpömäärä kuutiometriä kohti on suurempi kuin muilla puulajeilla. Siksi se on suosittua polttopuuta.
Suomessa on perinteisesti käytetty myös koivun kuorta eli tuohta, josta on esimerkiksi valmistettu koivutervaa eli tököttiä. Tuohi myös palaa erittäin hyvin. Myös saunavihtaan käytetään lähinnä rauduskoivua, hienoimmillaan pienen rauduskoivun alaoksia. Britanniassa taas koivun oksia on käytetty hevoskilpailussa tekemässä pensasesteistä tiheämpiä.
Ksylitolia eli koivusokeria valmistetaan pelkistämällä koivun sisältämästä ksylaanista saatua ksyloosia.
Koristekasvikäyttöön on jalostettu useita lajikkeita kuten riippakoivulajike (Betula pendula ’Tristis’). Koristepuina käytetään myös eräitä alkujaan luonnosta löydettyjä harvinaisia muotoja, kuten pirkkalankoivua (Betula pendula f. bircalensis), loimaankoivua (Betula pendula f. crispa) ja taalainkoivua (Betula pendula ’Dalecarlica’).
Koivu kulttuurissa
Koivu on ollut Suomessa pyhä puu, ja rauduskoivu on Suomen kansallispuu. Juhannuksena ovenpielet koristellaan nuorilla koivuilla.
Koivu ja tähti on Sakari Topeliuksen tunnetuimpia satuja. Sen lähtökohtana ollut Topeliuksen sukutarina on paikannettu Muhokselle, missä nimeä käytetään monin tavoin kotiseutuperinteen symbolina.
Kitami
Historia
Notsukeushi sai kaupunkioikeudet vuonna 1942 ja muutti samalla nimensä Kitamiksi. Se kasvoi nopeasti yhdeksi Hokkaidōn itäosien tärkeimmistä kaupungeista Kushiron ja Obihiron ohella. Vuonna 2006 kaupunki laajeni huomattavasti, kun siihen liitettiin Rubeshiben, Tannon ja Tokoron maaseutukaupungit.
Talous
Kitamissa on elintarvike-, puu-, kone- ja korkeateknologista teollisuutta, joka tuottaa elektroniikkaa, tietotekniikkaa ja hienomekaanisia laitteita. Elintarviketeollisuuden tuotteita ovat esimerkiksi maito, sokeri, ja jauhot. Kaupunki on myös tärkeä logistiikan keskus.
Kaupunkiin kuuluvilla maaseutualueilla viljellään etenkin riisiä ja vihanneksia, kuten sipuleita ja perunoita. Ohotanmereltä kalastetaan muun muassa koiralohta. Saromajärvellä harjoitetaan kampasimpukoiden (Mizuhopecten yessoensis) ja ostereiden vesiviljelyä. Kaupungin länsiosissa on metsätaloutta.
Liikenne
Kitami sijaitsee valtatie 39:n varrella. Abashirin kaupunki on tunnin, Asahikawa kolmen tunnin ja Sapporo neljän ja puolen tunnin ajomatkan päässä Kitamista.
Kitamia palvelee JR Hokkaidōn Sekihoku-päälinja. Aiemmin Kitamin liitti Nemuro-päälinjalla sijaitsevaan Ikedaan Hokkaidō Chikuhoku-kōgen -rautatien Furusato-Ginga-linja, mutta se lakkautettiin vuonna 2006.
Kaupungista puolen tunnin ajomatkan päässä on Memanbetsun lentoasema.
Niclas Almari
Seuraura
Toukokuussa 2019 Almari teki kolmivuotisen NHL-tulokassopimuksen Pittsburgh Penguinsin kanssa. Syksyn harjoitusleirin päätteeksi hänet lähetettiin Wilkes-Barre/Scranton Penguinsin AHL-joukkueen vahvuuteen. Almari pelasi siellä koko kauden 2019–2020 tehden 51 runkosarjaottelussa tehot 1+6=7, kunnes koronaviruspandemia päätti AHL-kauden maaliskuussa 2020.
Syyskuussa 2020 Pittsburgh Penguins lainasi Almarin koko kauden 2020–2021 kattavalla sopimuksella SM-liigajoukkue Pelicansiin. Hän kärsi kauden aikana kuitenkin useista loukkaantumisista ja pelasi runkosarjassa vain 28 ottelua. Syksyn 2021 harjoitusleirin päätteeksi Pittsburgh Penguins lähetti Almarin Wilkes-Barre/Scranton Penguinsin AHL-joukkueeseen. Hän pelasi alkukaudella 11 AHL-ottelua sekä kuusi ottelua ECHL-joukkue Wheeling Nailersin vahvuudessa, kunnes helmikuussa 2022 Penguins lainasi Almarin loppukaudeksi Rauman Lukon SM-liigajoukkueeseen. SM-liigakauden päätyttyä huhtikuussa hän palasi Wilkes-Barre/Scrantonin AHL-joukkueeseen, jossa Almari pelasi loppukaudella kaksi ottelua.
Kaudeksi 2022–2023 Almari teki kaksivuotisen sopimuksen Lukon kanssa. Hän oli Harri Kainulaisen ohella joukkueen ainoa kauden kaikki 60 runkosarjaottelua pelannut pelaaja.
Maajoukkueura
Almari edusti Suomen alle 17-vuotiaiden maajoukkuetta World U-17 Hockey Challengessa ja Euroopan nuorten olympiafestivaaleilla vuonna 2015, joista jälkimmäisenä mainittu turnaus päättyi pronssiin. Hänet valittiin myös alle 18-vuotiaiden MM-leiriryhmään vuonna 2016, mutta Almari ei kuitenkaan mahtunut lopullisen kisajoukkueeseen. Yhteensä hän on pelannut 11 nuorten ja 34 poikien maaottelua.
DJI (yritys)
Yhdysvaltojen kauppapakotteet
Yhdysvaltain viranomaiset ovat kehottaneet olemaan käyttämättä Dji:n tuotteita väitettyjen tietoturvaongelmien takia. Yhdysvallat ovat määränneet yritykselle myös kauppapakotteita vuodesta 2019, koska Kiinan viranomaiset käyttävät Dji:n ilma-aluksia Xinjiangissa. Yhdysvaltain mukaan yritys tukee näin Uiguurien kansanmurhaa. Väitteiden taustalla on väitetty Yhdysvaltain pyrkimyksenä olevan Dji:n määräävän markkina-aseman vähentäminen ja sisämarkkinoiden luominen kotimaisille valmistajille.
The Australian Strategic Policy Instituten (ASPI) mukaan DJI teki joulukuussa 2017 sopimuksen Xinjiang yleisestä turvallisuudesta vastaavan viraston kanssa. ASPI:n raportin mukaan virkamiehet kaikilla tasoilla käyttävät DJI:n laitteita. Käyttö sisältää mm. vakauden ylläpitämisen, terrorismin torjunnan, luonnonsuojelun ja metsäpalojen torjunnan. ASPI:n raportissa kerrotaan myös, että 2019 DJI myi Xinjiangissa tuhansia koptereita maatalouden käyttöön, jossa näitä käytettiin torjunta-aineiden levittämiseen ja viljelysten analysointiin. Vuonna 2019 valtiollinen energiayhtiö Xinjiang Electric Power Co. tarkasti sähkölinjansa käyttämällä DJI-drooneja.
DJI-tuotteita koskevat tapahtumat
Vuoden 2022 Venäjän ja Ukrainan sodan aikana Ukrainan pääministeri Mykhailo Fedorov sanoi Venäjän käyttäneen DJI:n pienoisilma-aluksia AeroScopen avulla Ukrainaa vastaan. DJI:n tekninen tuki vastasi hänelle myöhemmin. The Verge ei löytänyt varmistettuja raportteja ja haastatteli DJI:n tiedottajaa selvittääkseen asiaa. Saksalaisen elektroniikkaketju Media Marktn lopetettua DJI pienoisilma-aluksien myynnin, DJI tiedotti heidän siviilikäyttöön tarkoitettuja tuotteita on sopimatonta käyttää sotilaallisiin tarkoituksiin. Kritiikistä johtuen yhtiö keskeytti Venäjän ja Ukrainan sodasta johtuen uudelleenarvioinnin ajaksi toimintansa Venäjällä ja Ukrainassa. Myöhemmin paljastui DJI:n AeroScopen olevan sittenkin tietoturvaltaan puutteellinen.
Viljo Vyyryläinen
Viljo Ilmari Vyyryläinen (29. huhtikuuta 1917 Johannes – 24. heinäkuuta 1976 Kaarina) oli suomalainen sotilas ja Mannerheim-ristin ritari. Hän oli kotoisin Littoisista.
Viljo Vyyryläisen isä oli Johanneksen kunnanesimiehen poika, myöhemmin muurari Anton Arvid Vyyryläinen (s. 31.5.1877 Johannes) ja äiti meijerinhoitaja Adolfina Henriette Westerlund, molemmat Vaahtolan kylästä, vihitty Johanneksessa 1.12.1901. Sisällissodassa Viljon isä toimi punaisten puolella Johanneksen vallankumoustuomioistuimen syyttäjänä ja elintarvikelautakunnan puheenjohtajana, ja hänet tuomittiin kuolemaan sodan päätyttyä.
21. joulukuuta 1944 alikersantti Vyyryläinen nimitettiin Mannerheim-ristin ritariksi numero 181. Ansioiksi katsottiin toiminta korpraalina Teikarsaaren puolustustaisteluissa kesällä 1944, jossa hän otti komentoonsa kaksi joukkuetta ja organisoi vastahyökkäyksen sekä oma-aloitteisesti järjesti haavoittuneiden huollon ja evakuoinnin. Myöhemmin hän organisoi uuden puolustuslinjan vihollisen yrittäessä maihinnousua ja johti joukkoja, kunnes saarelle saatiin kuljetettua upseereita. Taistelussa Vyyryläinen haavoittui lievästi käteen ja päähän.
Vyyryläinen oli siviiliammatiltaan muurari. Hänet ylennettiin ylikersantiksi 23. joulukuuta 1968.
Talvisodan aikana Vyyryläisen äiti joutui evakkoon Piikkiöön, jonne Viljokin asettui. Sittemmin sodan jälkeen hän rakensi perheelleen omakotitalon Kaarinaan. Vyyryläinen oli puoluekannaltaan sosialidemokraatti ja istui Kaarinan kunnanvaltuustossa 1954–1976. Hän toimi sosiaalilautakunnan puheenjohtajana ja kunnalliskodin johtokunnan puheenjohtajana.
Tampereen ammattikorkeakoulu
Lisäksi TAMK tarjoaa useita vaihtoehtoja päivittää aiemmin hankittua osaamista täydennyskoulutuksen muodossa: vaihtoehtoja on lyhyistä teemakursseista pidempiin MBA-ohjelmiin. TAMKin tehtäviin kuuluvat lisäksi soveltava tutkimus- ja kehitystoiminta sekä työelämälähtöinen palvelutoiminta.
Tampereen ammattikorkeakoulu ja Pirkanmaan ammattikorkeakoulu yhdistyivät 1. tammikuuta 2010. Tampereen ammattikorkeakoulua hallinnoi Tampereen ammattikorkeakoulu Oy.
Tampereen teknillinen yliopisto ja Tampereen yliopisto yhdistyivät 2019 alussa uudeksi Tampereen yliopistoksi. Tampereen kaupunki luovutti hallussaan olleen 87 % TAMKin osake-enemmistön uutena yliopistona toimivan Tampereen korkeakoulusäätiön haltuun 28.2.2018.
Tutkintoon johtava koulutus
TAMKissa on yli 40 koulutusta, joista seitsemän on englanninkielisiä. Valikoimassa on ammattikorkeakoulututkintoon johtavia koulutuksia, joissa voi suorittaa tutkinnon joko päätoimisesti opiskellen tai aikuiskoulutuksena joustavasti työn ohessa. Aikuiskoulutukset mahdollistavat myös opistotason tutkinnon täydentämisen AMK-tutkinnoksi.
Alfred Wegener -instituutti
Alfred Wegener -instituutti (, lyhennys: AWI; ) on Saksan kansallinen polaari- ja merialueiden tutkimuslaitos. Laitos on perustettu vuonna 1980. AWIn päätoimipisteet sijaitsevat Bremerhavenissa, mutta sillä on toimipisteet myös Potsdamissa, Helgolandissa ja Listissä Syltin saarella.
Tampereen ammattikorkeakoulu
Tutkintoon johtava koulutus
TAMK tarjoaa myös ylempään AMK-tutkintoon johtavaa koulutusta, joka on tarkoitettu korkeakoulututkinnon suorittaneille ja työelämässä jo kokemusta saaneille henkilöille.
Alfred Wegener -instituutti
AWI on osa 18 Helmholtz-Gemeinschaftin yhteensä 18 tieteellis-teknisen tai biologis-lääketieteellisen tutkimuskeskuksen verkostoa. Helmholtz-Gemeinschaft on runsaan 5 miljardin euron vuosibudjetillaan ja yli 43 000 työntekijällään Saksan suurin tutkimuskeskuksia ylläpitävä yhteisö.
Tutkimuslaitoksella on tieteellistä työtä varten useita tutkimusaluksia. AWI:n lippulaiva on tutkimusjäänmurtaja Polarstern. Alfred Wegener -instituutti operoi myös Polar 5 ja Polar 6 -tutkimuslentokoneita sekä ylläpitää muun muassa Etelämantereella sijaitsevia Neumayer III ja Kohnen -tutkimusasemia, sekä yhteistyössä ranskalaisten kanssa Huippuvuorilla sijaitsevaa Koldewey-tutkimusasemaa (AWIPEV) ja yhteistyössä venäläisten kanssa Lenajoen suistoalueella Siperiassa sijaitsevaa Samoilov-saaren ikiroudan tutkimusasemaa.
Tampereen ammattikorkeakoulu
Tutkintoon johtava koulutus
TAMK tarjoaa tutkintoon johtavaa koulutusta seuraavilla aloilla ja tutkintonimikkeillä:
Ammatillinen opettajankoulutus
TAMKissa toimii myös Tampereen ammatillinen opettajakorkeakoulu (TAOK), joka järjestää opettajankoulutusta ammattikorkeakoulujen, ammatillisten oppilaitosten ja aikuiskoulutuskeskusten opettajille sekä opettajiksi aikoville. TAOK tarjoaa myös ammatillista erityisopettajankoulutusta henkilöille, jotka toimivat ammatillisina erityisopettajina tai aikovat näihin tehtäviin. Uutena tutkintovaihtoehtona TAOK kouluttaa myös opinto-ohjaajia.
Täydennyskoulutus
TAMK tarjoaa myös yritysten tarpeisiin vastaavaa henkilöstökoulutusta, jonka avulla yritys voi kehittää ja ylläpitää henkilöstönsä ammattitaitoa sekä edistää työyhteisönsä hyvinvointia.
Proakatemia
pienoiskuva|Proakatemian logo
Proakatemia on vuonna 1999 perustettu Tampereen ammattikorkeakoulun yrittäjyyden yksikkö, joka toimii TAMKin pääkampuksella Kaupissa. Proakatemia kouluttaa yrittäjyyteen erikoistuneita liiketalouden ja tietojenkäsittelyn tradenomeja sekä restonomeja, sosionomeja ja fysioterapeutteja. Yksikköön haetaan korkeakoulujen yhteishaussa omana hakukohteenaan. Muilta koulutusaloilta haetaan Tampereen ammattikorkeakoulun perusopintojen aikana. Vuonna 2019 aloituspaikkoja on yhteensä 40. Marraskuussa 2018 toiminnassa oli 8 osuuskuntaa, joissa opiskelijoita yhteensä noin 150.
Opintojen alkaessa Proakatemian opiskelijat jaetaan ryhmiin, jotka perustavat heti yrityksen, useimmiten osuuskunnan. Oppiminen Proakatemialla perustuu pääasiallisesti yritystoiminnan kautta tapahtuvaan tekemällä oppimiseen, ammattikirjallisuuden lukemiseen ja tiedon jakamiseen tiimin kesken. Tätä tukeviin teoriaopintoihin kuuluvat kirjallisuuden lisäksi myös seminaarit ja vapaavalintaiset opinnot.
Proakatemian toimintamalli pohjautuu vuonna 1993 perustetun Jyväskylän ammattikorkeakoulun yrittäjyyden yksikön Tiimiakatemian ideaan, jonka on perustanut Johannes Partanen. Proakatemialla käy vuosittain satoja kansainvälisiä vieraita tutustumassa opiskeluun ja opetusmenetelmiin.
Tampereen ammattikorkeakoulun kuvataiteen koulutusohjelma
Tampereen ammattikorkeakoulun kuvataiteen koulutusohjelma eli entinen Tampereen taiteen ja viestinnän oppilaitos on Tampereen ammattikorkeakoulun kuvataiteilijoita kouluttava taidekoulu Tampereella. Koulussa on myös medianomien (AMK) koulutusohjelma.
Kuvataiteen koulutusohjelman opintojen laajuus on 240 opintopistettä. Erikoisuutena on kuvataiteen, kansainvälisyyden ja mediataiteen yhdistävä opetus sekä digitaalisen työskentelyn välineet ja tilat. Opetukseen sisältyy maalaustaiteen, grafiikan ja piirtämisen lisäksi muun muassa video-, elokuva-, animaatio-, valokuva-, ääni- ja yhteisötaiteen sekä tilataiteen opintojaksoja. Käytännössä opetus koostuu kursseista, työpajoista, seminaareista, projekteista, harjoittelusta ja kansainvälisestä vaihdosta.
Kuvataiteen koulutusohjelman lakkauttaminen
Syyskuussa 2013 Tampereen ammattikorkeakoulua ylläpitävä Pirkanmaan ammattikorkeakoulu Oy:n hallitus ei hakenut opetus- ja kulttuuriministeriöltä TAMKille enää toimilupaa kuvataiteen järjestämiseen, mikä merkitsi kuvataiteen koulutusohjelman lakkauttamista. Pyrkimykseksi ilmaistiin taiteen opetuksen sisällyttäminen jatkossa media-alan koulutukseen.
Opiskelijat ja kaupunki vetosivat koulutuksen jatkumisen puolesta, mutta opetus- ja kulttuuriministeriö vahvisti koulutuksen loppumisen joulukuussa 2013 myöntämissään uusissa toimilupapäätöksissä.
Black Gives Way to Blue
Julkaisu ja vastaanotto
Yhtyeen Euroopan-kiertueen yhteydessä albumin seuraava single, "Your Decision", julkaistiin Englannissa 16. marraskuuta ja Yhdysvalloissa joulukuun 1. päivä. Se debytoi USA:n Rock Songs-listan sijalla 32, ja on sittemmin ollut ensimmäisellä sijalla samalla listalla, ensimmäisenä listalla Hot Mainstream Rock Tracks ja seitsemäntenä listalla maan Alternative Songs-listalla.
Kappalelista
Kaikki kappaleet ovat Jerry Cantrellin tekemiä, ellei toisin mainita.
Kokoonpano
+
Santeri Väänänen
Santeri Väänänen (s. 1. tammikuuta 2002) on suomalainen jalkapalloilija, joka edustaa Norjan Eliteserienissä pelaavaa Rosenborgia. Pelipaikaltaan hän on keskikenttäpelaaja.
Väänänen nousi HJK:n kakkosjoukkueeseen Klubi 04:een kaudeksi 2018. Hän pelasi ensimmäisen Ykkösen ottelunsa 28. huhtikuuta 2018, kun Klubi 04 hävisi kotiottelun Jarolle 0–2. Väänänen pelasi kaudella 2018 yhteensä 16 Ykkösen ottelua. 7. lokakuuta 2018 hän pelasi ensimmäisen pääsarjaottelunsa 16-vuotiaana, kun HJK voitti VPS:n kotiottelussa 1–0.
Tammikuusssa 2023 Väänänen siirtyi norjalaiseen Rosenborgiin.
Väänänen on edustanut Suomea useissa nuorisomaajoukkeissa. A-maajoukkuedebyyttinsä hän teki harjoitusottelussa Ruotsia vastaan 9. tammikuuta 2023.
Noora Autio
Työelämä
Noora työskenteli myös Tanja Jääskeläisen omistamassa Stellans-ketjun kaupassa. Aluksi Noora oli myymälässä päätoimisenä myyjänä, mutta kuultuaan esimiehensä Ismo Laitelan lyöneen siskoaan hän kieltäytyi enää työskentelemästä tämän alaisena. Tällöin Tanja ylensi Nooran kaupan myymäläpäälliköksi ja Ismon esimieheksi.
Saapuminen sarjaan ja salaisuuksien paljastumista
Keväällä 2007 esitetyssä jaksossa, Noora oli palannut Lontoosta ja saapui Helsinkiin Pihlajakadulle, jonne hänen adoptiosisarensa Juulia oli juuri muuttanut. Miltei heti hän muutti asumaan saman katon alle siskonsa kanssa, ensin väliaikaisesti ja sitten pysyvästi. Siskokset asuivat pitkään yhdessä, kunnes riitaantuivat heidän äitinsä Raijan vierailun jälkeen. Juulia muutti biologisen äitinsä Tanja Jääskeläisen luo. Myöhemmin siskokset sopivat riitansa. Noora asui vähän aikaa Tanjan ja Juulian luona piilossa Kari Taalasmaalta, koska ei halunnut kohdata tätä riidan pelossa.
Pian selvisi, että Nooralla on vanhoja tuttuja Pihlajakadulla, nimittäin Ami Vainio. Noora seurusteli teini-ikäisenä Amin kanssa sarjan ulkopuolella. Suhde päättyi Nooran muutettua yllättäen Lontooseen. Nooran palattua Suomeen ja muutettua sisarensa luokse Pihlajakadulle he tapasivat Nooran jonkin aikaa kestäneen välttelyn jälkeen rappukäytävässä. Juuri edellisestä lyhyehköstä suhteestaan Minnaan eronnut Ami tunsi kiinnostuksen heräävän jälleen Nooraa kohtaan. Noora kertoi Amille ulkomaille lähtönsä syyt ja he ehtivät viettää aikaa yhdessä sekä suudella. Myöhemmin tuli selväksi, ettei Nooralla ollut enää romanttisia tunteita Amia kohtaan. Kaksikko pysyi silti ystävinä.
Suomeen palatessaan Noora kantoi mukanaan myös raskasta salaisuutta. Hän oli nimittäin saanut HIV:n entiseltä poikaystävältään. Lääkkeiden avulla Noora pystyi elämään varsin normaalia elämää. Aluksi hän kertoi sairaudestaan vain Juulialle. Sittemmin Noora on kertonut avoimesti sairaudestaan muun muassa Maarit Salinin televisio-ohjelmassa Salin kuningatar. Keväällä 2008 hän myös järjesti aiheesta kertovan valokuvanäyttelyn Kentaurissa.
Suhde Kariin, keskenmeno ja poistuminen sarjasta
Kari Taalasmaa palasi Tampereelta Pihlajakadulle erottuaan entisestä puolisostaan Katja Vainiosta ja ihastui nopeasti temperamenttiseen Nooraan. Pian Noorakin mieltyi huumorintajuiseen Kariin. Noora ei uskaltanut kertoa Karille HIV-positiivisuudestaan, mikä sai hänet vetäytymään tilanteista aina, kun suhde oli etenemässä intiimimpään suuntaan. Tämä aiheutti eripuraa parin välillä, mutta kun Kari ymmärsi rakastavansa Nooraa, hän sanoi haluavansa edetä naisen tahdissa. Kun Noora vihdoin rohkaistui kertomaan Karille sairaudestaan, tämä järkyttyi tiedosta ja syytti Nooraa salailusta ja sanoi olevansa onnellinen siitä, ettei mennyt sänkyyn Nooran kanssa. Kari ja Noora olivat hetken aikaa välirikossa keskenään, kunnes Kari tajusi haikailevansa Nooran perään. Hän meni tapaamaan Nooraa ja puhui tämän kanssa asiat selviksi. He suutelivat ja päättivät aloittaa seurustelun uudelleen. Osoittaakseen Nooralle olevansa luotettavampi kuin tämän entinen poikaystävä, Kari meni HIV-testiin, jonka tulos oli negatiivinen. Tuloksia odottaessaan Kari ymmärsi, miten epävarmaa Nooran elämän täytyy olla päivittäin. Nooran HIV paljastui Juulian lipsauttamana myös heidän äidilleen, kun tämä saapui Pihlajakadulle tapamaa tyttäriään.
Karin ja Nooran suhde näytti etenevän tasaisesti jopa niin hyvin, että Kari kosi Nooraa. Kihlaus kuitenkin purkaantui, kun Noora päätti julkistaa sairautensa järjestämänsä HIV-aiheisen valokuvanäyttelyn yhteydessä, mitä Kari ei kyennyt sulattamaan. Pian Noora alkoi voida pahoin, jolloin sekä Noora että moni muu huolestui hänen terveydestään. Lääkärissä selvisi Nooran olevan raskaana ja hän paljasti asian Karille kevään 2008 päätösjaksossa. Kari hermostui jälleen, koska pelkäsi saaneensa itse tartunnan tai Nooran pettäneen häntä. Noora pohti aborttia, mutta päätti kuitenkin pitää lapsen. Pian Kari kosi Nooraa uudelleen, tällä kertaa suorassa lähetyksessä, kun Noora oli Maarit Salinin haastateltavana Salin kuningatar-ohjelmassa HIV:stään. Vastaus oli kuitenkin kielteinen, mutta yllättäen Noora kosikin Karia jo seuraavassa jaksossa. Häiden ja yhteisen kodin hankinnan suunnittelu käynnistyi, mutta pari päätti ensin muuttaa Taalasmaille säästääkseen rahaa omaa kotia varten. Ultraäänitutkimuksissa selvisi, että Noora odotti yhden lapsen sijaan kaksosia.
Hääpäivän koittaessa Kari ei suostunut kutsumaan isäänsä Seppoa häihin, jos tämä ottaisi naisystävänsä Helena Kuulan mukaansa. Niinpä Seppo jätti tulematta häihin. Noora suuttui, jäi yksin huoneeseensa ja sai keskenmenon, jossa toinen lapsista menehtyi. Myöhemmin sairaalassa Noora sai komplikaatioita ja toinenkin lapsi menehtyi. Noora kuuli vahingossa Karin ja Isabella Holmin keskustelun, jossa Kari sanoi että lasten elämä olisi saattanut olla vaikeaa mahdollisen HIV:n vuoksi ja epäili että ehkä oli parempi, että Nooran raskaus meni kesken. Noora päätti jättää Suomen ja suuntasi vanhempiensa luokse Keniaan.
Paluut
Noora palasi sarjaan Kentaurin räjähdyksessä kuolleen adoptiosisarensa Juulian hautajaisiin syksyllä 2009. Hän tapasi myös Karin ja järkyttyi tajutessaan tämän seurustelevan Isabellan kanssa. Kari tunnusti rakastavansa Nooraa edelleen ja olevansa pahoillaan kaikesta. Kari pyysi Nooralta toista mahdollisuutta, mistä Noora suuttui ja käski miehen pois luotaan. Kari ja Noora saivat kuitenkin sovittua asiansa, mutta Noora palasi Keniaan.
Myöhemmin Noora palasi Pihlajakadulle mukanaan kenialainen adoptiolapsi Benjamin. Noora lämmitteli vanhaa suhdettaan Kariin ja asui Taalasmailla poikansa kanssa. Noora ja Kari rakastuivat jälleen toisiinsa, menivät kihloihin ja lähtivät Benjaminin sekä Oona Kivirannan kanssa Keniaan.
Karin palattua Pihlajakadulle kevään 2014 päätösjaksossa paljastui, että hän oli varastanut Nooran hyväntekeväisyyskassasta rahaa saadakseen omia bisneksiä pyörimään, mutta joutui huijatuksi, jonka takia Noora oli heittänyt hänet ulos heidän kodistaan. Kari alkoi hankkia rahaa maksaakseen takaisin, mutta saatuaan rahat kokoon, hänelle selvisi että Noora oli jo löytänyt uuden miehen.
Syksyllä 2017 Noora saapui selvittämään asioita Karin kanssa saatuaan Karilta omituisen kännipuhelun. Lisäksi Noora halusi teini-ikäiseksi kasvaneen poikansa Benjaminin muuttavan takaisin luokseen Keniaan. Benjamin itse ei halunnut palata, sillä Nooran uusi mies eli hänen isäpuolensa ei miellyttänyt häntä. Noora ja Kari olivat vähällä palata yhteen, mutta Kari valitsi Nooran sijaan poliisina työskentelevän Lindan, jonka kanssa oli naimisissa. Niinpä Noora palasi tyhjin käsin takaisin Keniaan, ilman Karia tai Benjaminia.
Aiheesta muualla
Nooran esittely Salattujen elämien nettisivuilla
Pallosara
Pallosara (Carex globularis) on korpi- ja rämemailla tai kosteissa havumetsissä kasvava monivuotinen tuulipölytteinen sarakasvi.
Pallosaran kapeat lehdet muodostavat löyhän, pallomaisen mättään, joka kasvaa 20–30 cm korkeaksi. Varret ja lehdet ovat suunnilleen samanpituisia. Varret ovat ohuet ja täyteiset, ja niiden päässä kohoaa monitähkäinen kukinto, jossa emi- ja hedekukat ovat eri tähkissä.
Pallosaraa on Suomessa, Ruotsissa muualla paitsi Skånessa ja tunturialueella, Baltiassa ja Venäjän keskiosissa.
SWAT 4
Kehitys
Gardner myönsi, että kehityksen esikuvana toimi alusta alkaen Sierran luoma SWAT 3: Close Quarters Battle. Suunnittelijat halusivat säilyttää edeltäjästä tutun pelimekaanikan, joka asetti väkivallan käytölle rajoitteita. Vaikka perusidea säilyi, vanhaa versiota uudistettiin ulkoisen olemuksen lisäksi paljon käyttöliittymän ja tekoälyn suhteen. Etenkin jälkimmäisenä mainittu osa-alue aiheutti Faulstickin mukaan paljon ongelmia. He halusivat tekoälyn reagoivan pelaajan käytökseen mahdollisimman aidosti, mutta samalla taata erilaisen pelikokemuksen joka kerralla.
Irrational Games sai avukseen 34 vuotta SWAT-ryhmässä työskennelleen poliisin Kenneth Thatcherin. Gardnerin mukaan hänen neuvonsa olivat merkittävä apu realistisuuden luomisessa. Thatcher opetti pelintekijöille yksityiskohtaisesti kaikki SWATin oleellisimmat menetelmät, kuten MP5:n oikeaoppisen käsittelyn ja huoneiden rynnäköimiseen käytettävän toimintametodin. Kehitystiimi sai myös itse mahdollisuuden käsitellä oikeita aseita ja havainnoida lamauttavien kranaattien tehokkuutta harjoitusalueella. Irrational Gamesilla oli Thatcherin neuvojen lisäksi kokonaan oma kirjastonsa, joka sisälsi useita eri aseiden ballistiikkaan ja muuhun käyttäytymiseen liittyviä oppaita.
SWAT 4:n tapahtumapaikat sijoittuvat fiktiivisiin Pohjois-Amerikan kaupunkeihin, jotka saivat vaikutteita David Fincherin luomasta Seitsemän-elokuvasta. Peliin haettiin inhorealistista ja urbaania asetelmaa, ja kriisitilanteiden sijainnit on muista taktiikkapeleistä poiketen suunnattu tavalliselle ihmiselle arkipäivisiin paikkoihin, kuten ravintoloihin ja toimistoihin.
Pelin musiikkisuunnittelusta vastasi Eric Brosius, joka tunnetaan myös sävellyksistään peleissä Thief, System Shock 2, Tribes: Vengeance ja Freedom Force. Faulstick kehui Ericin kokemusta ja kykyjä, ja kertoi Irrationalin panostaneen myös laadukkaaseen ääninäyttelijäkaartiin. Kyseiseen joukkoon lukeutuu esimerkiksi nykypäivänä tunnettu Nolan North, joka näytteli roolinsa SWAT-poliisi Tony Girardina.
Pelimoottori
191px|thumb|Kuvasta käy hyvin ilmi pelimoottorin renderöintiominaisuudet. SWAT 4 käyttää Vengeance Engine -pelimoottoria, joka perustuu suurimmilta osin Unreal Engine 2.0:n ominaisuuksiin. Kyseessä on Irrational Gamesin oma moottori, joka luotiin alun perin Tribes: Vengeance -peliä varten. Tiimiltä kysyttiin olisivatko he jälkikäteen ajateltuna halunneet vaihtaa pelimoottorin Sourceen, sillä Vivendi sai myöhemmin yhteyksiä Half-Life 2:n kanssa. Vaikka tiimi ajatteli myös Sourcea pelimoottoriksi, he päätyivät lopulta Unreal Engineen. Valinta ei kuitenkaan ollut pettymys, sillä heidän mukaansa Vengeance tarjosi kaiken tarvittavan: "Halusimme laajat renderöintimahdollisuudet ja DirectX 9:n uudet efektivalikoimat, jotka veivät pelimme ulkonäköä juuri toivottuun suuntaan." Moottori sisältää esimerkiksi Havokin fysiikkamallinteet, Pixel Shader 2.0:n, ympäristön bump-mappauksen ja HDR-renderöinnin kaltaisia ominaisuuksia.
Huhtikuussa 2005 Irrational Games julkaisi pelille Unreal Engineen pohjautuvan tehtäväeditorin, jolla faniyhteisö kykenee kustomoimaan omia kenttiään ja jakamaan niitä muiden kesken.
The Stetchkov Syndicate
Pelin ensimmäinen laajentava lisäosa, joka julkaistiin 28. helmikuuta vuonna 2006. Tarinassa edetään läpi seitsemän uuden tehtävän, jotka käsittelevät Stetchkovin fiktiivistä rikollisperhettä.
Mukaan on lisätty seitsemän uutta asetta, kolme lisävarustetta ja uusia tehtävätyyppejä. Myös pelattavuutta on muokattu, sillä nyt pelaaja kykenee lyömään yhteistyöhaluttomia henkilöitä ja "antautuneet" epäillyt voivat paeta, mikäli heitä ei vahdi tai pidätä. Tekoälylle annettuja käskyjä ei ole pakko laittaa heti käytäntöön, vaan niitä saa pidäteltyä, kunnes myöntää erityisen toimeeksiantoluvan. Moninpelin laajennuksiin lukeutuu uusi pelimuoto, Smash and Grab, kommunikointia helpottava VoIP ja tilastojen rekisteröimisen myötä kehittynyt uusi ranking-systeemi. Yhteistyöpelitila tukee kymmentä pelaajaa, jolloin henkilöt jaetaan kahtia viiden hengen joukkueisiin. Tiimillä on nyt myös mahdollisuus äänestää yksi pelaajista johtajaksi, jolloin kukaan muu ei kykene antamaan pikavalikon välityksellä käskyjä.
Vastaanotto
SWAT 4 otettiin kriitikoiden keskuudessa hyvin vastaan ja monet kehuivat sitä jopa lajityyppinsä parhaaksi. Erityisesti sen ainutlaatuinen pelimekaniikka ja käyttöliittymä herättivät toimittajapiireissä arvostusta. GameRankings-sivusto on rekisteröinyt pelistä tehtyjä arvosteluja 51 kappaletta, joiden pistekeskiarvo on 85,3%. Metacriticissä vastaava lukema on 85%.
Suomalainen pelikriitikko Niko Nirvi painotti Pelit-lehden artikkelissaan uuden komentosysteemin toimivuutta ja helppokäyttöisyyttä. Kriitikin kohteeksi joutui kuitenkin kyseenalainen vauriomallinnus ja liiallisen vuosipäivityksen tuntu. Pienistä vioista huolimatta Nirvi sanoi SWAT 4:n olevan "tämän vuoden takuuvarmaa pyssypelien aatelia".
Multimediasivusto IGN:n toimittaja, Dan Adams, kutsui SWAT 4:ää "erittäin addiktoivaksi" ja teknisesti hiotuksi peliksi. Hän kehui visuaalista näyttävyyttä ja kiinnitti erityisesti huomiota objektirikkaisiin kenttiin. Adams kuitenkin moitti tekoälyn ailahtelevaisuutta ja huoneiden tarkastuksessa esiintyvää epäjohdonmukaista toimintaa. Pienistä vioistaan huolimatta, IGN valitsi SWAT 4:n kuukauden peliksi. GameSpyn Sal Accardo yhtyi samantyyppisiin lausuntoihin, luonnehtien pelimekaniikkaa seuraavasti: "Yksinpelin huoneesta-huoneeseen-toiminnassa on jotain niin koukuttavaa, että se käy harvoin vanhaksi – vaikka epäonnistuisit samassa tehtävässä kerta toisensa jälkeen." Hän kehui myös vihollisten käyttäytymistä, joka ei tuntunut missään vaiheessa liian käsikirjoitetulta. Lievää kritiikkiä sai kuitenkin pelin graafinen ulkoasu, joka näytti Accardon mukaan sen ajan standardeilla vanhahtavalta. Muista kriitikoista poikkeamatta myös GameSpot kehui pelin "ainutlaatuista ja intensiivistä pelattavuutta" sekä hyvintoteutettua yhteistyöpelitilaa, joka oli "selkeästi moninpelin paras puoli". Sivusto korosti myös hahmojen ja kenttien yksityiskohtaisuutta sekä ääniefektien realistisuutta.
Eurogamer kutsui peliä "kaikkine aseineen, taktiikkoineen ja vaikeusasteineen miehekkäimmäksi peliksi vähään aikaan" ja antoi sille kokonaisarvosanaksi kahdeksan kymmenestä. Artikkelissa pohdittiin kuitenkin myös uuden komentosysteemin ja tekoälyn sisältämiä haittapuolia. Vaikka Eurogamer piti kumpaakin osa-aluetta kaiken kaikkiaan hyvänä, heidän mielestään pelihahmoilla on toisinaan oudoksuttavan korkea moraali ja joukkueen komentaminen on kaiken hektisyyden keskellä turhan kankeaa. GamePro puolestaan harmitteli yksinpelikampanjan lyhyyttä, mutta totesi "moninpelin ja tehtäväeditorin lisäävän paljon tarvittua uudelleenpeluuarvoa". Arvostelun kirjoittanut "DJ Dinbot" mainitsi myös pelin näyttävistä tekstuureista ja valoefekteistä, mutta kertoi yllättyneensä erityisesti äänimaailman laadusta, joka on "tilanteesta riippumaatta korvaamaton osa SWAT 4:ää".
Irrational Games lisäsi päivitetyn 1.1 -version yhteydessä ensimmäisenä maailmassa dynaamista pelin sisäistä mainostamista. Sen myötä kentät täyttyivät tosielämän tuotteiden julisteilla ja muilla mainostauluilla. Massive Incorporatedin luoma systeemi rekisteröi esimerkiksi sen, kuinka läheltä ja kauan pelaaja niitä katselee. Kerättyjen tietojen pohjalta yritys kehittää uusia mainoskampanjoita ja suuntaa niitä tietyille kohderyhmille. Vakoiluun verrattavissa oleva mainostusmenetelmä sai esimerkiksi GameSpotin närkästymään, sillä se palkitsi SWAT 4:n kyseenalaisella "palkinnolla": "Vuoden 2005 halveksuttavin tuotesijoittelu."
George Arundale
Hän toimi myös vapaamuurarina vuodesta 1902 lähtien Kansainvälisessä Yhteis-vapaamuurarijärjestö Le Droit Humainissa.
Vihreät Vaivaiset
Vihreät Vaivaiset on järjestö, joka yhdistää vihreästi ajattelevia vammaisia ihmisiä. Sen tarkoitus on edistää vammaisten ihmisten osallistumista vihreään toimintaan. Vihreät Vaivaiset tukee vihreiden vammaisten ehdokkaiden vaalikampanjoita. Vaalien välillä se on vihreiden vammaisten valtuutettujen, kunnallisten lautakuntien jäsenten ja muiden vaikuttajien foorumi. Se järjestää myös tapahtumia ja koulutusta.
Vihreät Vaivaiset kuuluu Vihreään liittoon, mutta siihen voi kuulua myös kuulumatta puolueeseen. Järjestö perustettiin jo ennen Vihreää liittoa. Vuonna 2005 se uudisti oman vammaispoliittisen ohjelmansa ja oli jäsentensä kautta aktiivisesti mukana Vihreän liiton vammaispoliittisten tavoitteiden luomisessa. Vihreät Vaivaiset -yhteisön perusti vammaisaktivisti Kalle Könkkölä vuonna 1986, ja se rekisteröitiin yhdistykseksi vuonna 1991. Yhdistyksen puheenjohtajina toimivat ensin perustaja Kalle Könkkölä, sitten Miro Reijonen. Amu Urhonen toimi yhdistyksen puheenjohtajana vuosina 2005–2020. Sen jälkeen puheenjohtajaksi valittiin helsinkiläinen vammaisaktiivi Jan Huopainen.
Valéry Giscard d’Estaing
Eurooppa
Vuonna 2001 Laekenissa Belgiassa pidetyssä Euroopan johtajien kokouksessa Giscard d’Estaing nimettiin puheenjohtajaksi Euroopan unionin tulevaisuutta pohtivan konventiin. Konventin tehtävänä oli yksinkertaistaa Euroopan unioniin liittyvää lainsäädäntöä ja käytäntöjä, ja se päätyi ehdottamaan EU:n perustuslakisopimusta. Puheenjohtaja Giscard d’Estaing sai osakseen runsaasti kritiikkiä, eritoten omavaltaisista ja hyvinkin itsenäistä päätöksentekotavoistaan. Melkoinen vastaisku hänelle oli ranskalaisten tekemä kielteinen kannanotto kyseiseen perustuslainomaisen sopimuksen hyväksymiselle.
Ranskan akatemia
11. joulukuuta 2003 Giscard d’Estaing valittiin Ranskan akatemiaan tuolille n:o 16, joka oli vapautunut Senegalin entisen presidentin ja ranskankielisen runoilijan Léopold Sédar Senghorin kuoleman myötä. Äänestyksessä hän sai 19 ääntä annetuista 34 äänestä. Tämä ehdokkuus ja valinta ovat herättäneet runsaasti kritiikkiä ranskalaisen älymystön keskuudessa ja on mahdollista, että myös sillä oli osuutensa kansanäänestyksessä, jossa konventin esitys henkilöityi voimakkaasti Giscard d’Estaingiin.
Kuolema
Giscard d’Estaing kuoli koronaviruksen aiheuttamiin komplikaatioihin 2. joulukuuta 2020 94 vuoden iässä. Élysée-palatsin tiedottaja kertoi Giscard d'Estaingin olleen kuolemaansa edeltäneinä kuukausina useaan otteeseen sairaalahoidossa sydänongelmien vuoksi. Viimeisiä kertoja hän esiintyi julkisuudessa osallistuessaan entisen presidentin Jacques Chiracin hautajaisiin syyskuussa 2019. Chirac oli toiminut Ranskan pääministerinä Giscard d’Estaingin presidenttikaudella.
Samu Laitinen
Samu Laitinen (s. 13. elokuuta 1999) on suomalainen jalkapalloilija. Pelipaikaltaan hän on oikea laitapuolustaja.
Joensuun rannat
Honkaniemen uimaranta
Linnunlahden kaupunginosassa on toinenkin uimaranta, Honkaniemessä. Rannalle pääsee autolla Vainoniemen huvilalle vievää Vainoniementietä pitkin. Ranta koostuu useasta hietikosta, joita erottavat suurista luonnonkivistä kootut aallonmurtajat. Hietikoiden lisäksi aallonmurtajatkin soveltuvat auringonottoon. Hyvällä säällä keskimmäisellä rantakaistaleella on eniten väkeä, kun reunimmaisilla on rauhallisempaa. Rannalla on pukukopit ja käymälä. Ranta on vasten järvenselkää, joten vesi on puhdasta. Pienempi rantakaistale on pienen lahden reunalla, ja siellä vesi on lämpimämpää. Rannan ympärillä on luonnontilaista rantaa, ja metsiä, joihin on istutettu eksoottisia puu- ja muita kasvilajeja. Metsien läpi kulkee polkuja ja pyörätie. thumb|200px|Koululaisten kalastuspäivä Ilosaaren laguunissa 2008.
http://maps.google.com/maps?f=q&source=s_q&hl=fi&geocode=&q=62.606599,+29.715920
Aavaranta
Noljakassa on Aavarannan uimaranta. Hiekkarantaa on vähän, mutta nurmikkoalue on laaja. Koska vesi syvenee hitaasti, ranta on erityisesti lapsiperheiden suosiossa. Rannalla on pukukopit ja käymälä.
Pataluodon ranta
200px|Kivikautinen asuinpaikka on muun muassa näiden männynjuurten alla|thumb Rantakylässä on Pielisjoen rannalla, Pataluoto-nimisen pikkusaaren kohdalla, entinen uimaranta. Sinne pääsee Ranta-Mutalantieltä. Rannalla ei ole pukukoppeja. Rannan lähellä, missä ovat mäntyjen juurakot näkyvillä, on kivikautinen asuinpaikka, joka on lailla rauhoitettu. Uimaranta ei ole enää yleinen uimaranta; se on suljettu Pielisjoen vaarallisten virtausten takia. Aikuinen mies on hukkunut täällä jäätyään virran viemäksi.
Karsikon uimaranta
Karsikossa on pienvenerannan vieressä uimaranta Pielisjoella. Rannalle pääsee Pohjolankadulta. Rannalla on pukukopit. Joen virtaus on vaarallinen myös uimarannan kohdalla.
Ilosaaren uimaranta
Ilosaaressa, jonne pääsee Itäsillalta, on laguuni, jossa on hiekkaranta. Rannalla on pukukopit. Uimarantaa on paranneltu 2000-luvulla. 1900-luvulla saaressa oli oikea uimala paviljonkeineen. Puiset hyppytorni ja 25 metrin "rata" lähtökorokkeineen purettiin 1970-luvulla.